b'\n_START_ARTICLE_\n3. Mojzesova knjiga\n_START_PARAGRAPH_\n3. Mojzesova knjiga (hebrejsko \xd7\x95\xd6\xb7\xd7\x99\xd6\xb4\xd6\xbc\xd7\xa7\xd6\xb0\xd7\xa8\xd6\xb8\xd7\x90\xe2\x80\xac [Vayikra] = je poklical; latinsko Leviticus poslovenjeno Levitik\xc2\xa0; kratica 3 Mz) je tretja knjiga Stare zaveze. Sestavlja jo 27 poglavij. Ve\xc4\x8dina knjige (poglavja 1\xe2\x80\x937 & 11\xe2\x80\x9327) sestavljajo govori Boga Mojzesu, katere mora ponoviti ljudstvu. Dogodki 3. Mojzesove knjige se nahajajo v pu\xc5\xa1\xc4\x8davi, po tem ko so Izraelci dosegli goro Sinaj. Bog Izraelcem in njihovim duhovnikom daje navodila za opravljanje daritev v shodnem \xc5\xa1otoru._NEWLINE_3. Mojzesova knjiga vklju\xc4\x8duje vrsto zapovedi oz. prepovedi. Nekatere so ritualne, druge pravne, spet druge moralne narave; prepoved u\xc5\xbeivanja mesa ne\xc4\x8distih \xc5\xbeivali (poglavje 11), prepoved abnormalnih spolnih odnosov (poglavje 18), razni moralni predpisi (poglavje 19), Bo\xc5\xbeji prazniki (poglavje 23). V knjigi je velik poudarek na spravnih daritvah, ki omogo\xc4\x8dajo spravo za greh (poglavja 4-5) in odpravo ne\xc4\x8distosti (poglavja 11-16), da lahko Bog biva v shodnem \xc5\xa1otoru v sredi svojega izvoljenega ljudstva Izraela.'